Trelis/gawiki huggingface dataset:
Eatánóáit eitile. Comhdhúil orgánach leis an bhfoirmle C4H8O2 is ea eatánóáit eitile . Sainchomhartha den leacht gan dath seo na a bholadh milis (cosúil le piorra) agus úsáidtear é i ngliúnna, easbhainteoir vearnais ingne, péintdíobhach agus sa phróiseas tae agus caife a díchaiféineáit. Eistear eatánóil agus an aigéid aicéitigh is ea é ; monaraítear é ar scála mór le húsáid mar thuaslagóir.
Cahokia. Suíomh de chathair Mheiriceánach Dúchasach réamh-Cholómach (a bhí ann AD 1050–1350) go díreach trasna Abhainn an Mississippi ó St Louis, Missouri is ea Cahokia.
Féach freisin.
Bundúchasaigh Mheiriceá
2,2,4- trímheitilpeantán. Is comhdhúil orgánach é 2,2,4-trímheitilpeantán , ar a dtugtar isea-ochtán freisin, leis an bhfoirmle (CH3)3CCH2CH(CH3)2. Tá sé ar cheann de roinnt isiméirí ochtáin (C 8 H 18). Is é an isiméir áirithe seo an pointe caighdeánach 100 ar an scála rátála ochtáin (n-heaptán is ea an nialasphointe). Is cuid thábhachtach de ghásailín é, a úsáidtear go minic i gcionmhaireachtaí réasúnta mór chun na friotaíochta cnagtha an bhreosla a mhéadú. 
Ó cheart, má leantar an bhrí chaighdeánach ‘isea’, ba cheart an t-ainm isea-ochtán" a chur in áirithe don isiméir 2-meitilheaptán. Mar sin féin, is é 2,2,4-trímheitilpeantán an isiméir is tábhachtaí d' ochtán agus mar sin, go stairiúil, sannadh an t-ainm seo dó. 
Táirgeadh.
Táirgtear isea-ochtán ar scála ollmhór sa tionscal peitriliam trí iseabúitéin a hailciliú le hiseabúitéin. Déantar an próiseas in aonaid ailcilithe i láthair aigéad catalaíoch . 
Is féidir é a tháirgeadh freisin ó hiseabúitiléin trí démhéireacht a dhéanamh le catalaíoch Amberlyst chun meascán de isea-ochtáin a tháirgeadh. Táirgeann hidriginiú an mheascáin seo 2,2,4-trímheitilpeantán .
Ian Gow (Teachta Parlaiminte). Feisire i bparlaimint Westminster ba ea Ian Reginald Edward Gow (/ɡaʊ/; 11 Feabhra 1937 – 30 Iúil 1990). Tóraí, bhí Gow i bhfad amach ar an eite dheis agus an-mhór leis an Príomh-Aire, Margaret Thatcher. Ghoill sé go smior ar Thatcher gur éirigh leis an IRA ionsaí mar sin a dhéanamh i Westminster agus ghoill sé uirthi lena chois gur maraíodh dlúthchara léi. 
Feallmharú.
Buama cairr i bparlaimint Westminster a thug a bhás ar 30 Iúil 1990. Ghlac na Sealadaigh freagracht as.
Phéasc carrbhuama eile i Westminster sa bhliain 1979 agus maraíodh dlúthchara eile le Thatcher, Airey Neave. Rinneadh ionaí ar Thatcher féin sa bhliain 1984 (Buamáil Brighton)
An chéad fheallmharú MP eile ba ea Jo Cox, Eorabhách, sa bhliain 2016.
Meatánóáit eitile. Eistear is ea meatánóáit eitile nó formáit eitile, a fhoirmítear nuair a imoibríonn eatánól (alcól) le haigéad formach (aigéad carbocsaileach). Is saintréith dá cuid an boladh rum, agus tá sí freagrach go páirteach freisin as blas sútha craobh. Tarlaíonn sí go nádúrtha i gcorp seangáin agus i ngathanna na mbeach.
Nochtadh.
De ghnáth, measann an tÚdarás Bia agus Drugaí sna Stáit Aontaithe go bhfuil meatánóáit eitile sábháilte.
Caisleán Bhaile na dTrí Chaisleán. Is túrtheach é Caisleán Bhaile na dTrí Chaisleán atá lonnaithe i mBaile Coimín, Chill Mhantáin.
Scriosadh leath den chaisleán seo a tógadh i ndeireadh na 14ú haoise nó sa 15ú haois. Ar fhánán a bhfuil a aghaidh soir agus atá ag breathnú amach thar ghleann na Life atá an foirgneamh dronuilleogach seo. Tá sé trí stór ar airde agus tá túirín a bhfuil staighre ann ag gobadh amach as coirnéal amháin.
Tá díon boghtach os cionn an urláir uachtaraigh, mar is gnách le caisleáin bheaga i gceantar Bhaile Átha Cliath. Tá áit bhreá tine i seomra an chéad urlár, maisiúcháin snoite ar na fuinneoga, agus garderobe (leithreas). Shín an túr siar ar dtús, ach níl fágtha den taobh sin ach bun na mballaí agus tús lusca eile cloiche. Tá doirse idir an dá chuid den fhoirgneamh le feiceáil go fóill. Is cosúil go raibh dhá chaisleán eile sa chomharsanacht tráth agus sin an fáth ar tugadh Baile na dTrí Chaisleán ar an áit.
Aicéatáit mhaignéisiam. Tá an fhoirmle cheimiceach Mg (C 2 H 3 O 2 ) 2 ag aicéatáit mhaignéisiam ainhidriúil, agus ina fhoirm hiodráitithe, aicéatáit mhaignéisiam teitrihiodráite, tá a fhoirmle cheimiceach Mg (CH 3 COO) 2 • 4H 2 O. Sa chomhdhúil seo tá staid ocsaídiúcháin 2 + ag maignéisiam. Salann maignéisiam d'aigéad aicéiteach is ea aicéatáit mhaignéisiam. Tá sí taislíoch agus nuair a théitear í, dianscaoileann sí chun ocsaíd mhaignéisiam a fhoirmiú. Úsáidtear aicéatáit mhaignéisiam go coitianta mar fhoinse maignéisiam in imoibrithe bitheolaíocha.
Eatánóáit shóidiam. Salann sóidiam den aigéad aicéiteach is ea eatánóáit shóidiam nó aicéatáit shóidiam, NaCH 3 COO, giorraithe freisin mar Na O Ac, Tá réimse leathan úsáidí ag an salann taislíoch gan dath seo.
Camino de Santiago. Tá cáil mhór ar fud an domhain ar an Camino de Santiago de Compostela, nó Conair Shéamuis Naofa - an tsiúlóid choisricthe sa Spáinn le bealaí éagsúla ar fud na hEorpa atá ag tarraingt ar Santiago de Compostela in iarthuaisceart na Spáinne, áit a gcreidtear go bhfuil Naomh Séamas curtha. Is dócha gurb é Camino de Santiago an cosán oilithreachta is clúití ar domhan, mórbhealach oilithrigh ársa i dtuaisceart na Spáinne.
Stair.
Sa bhliain 1171, d'iarr Anraí II Shasana pas coimirce ar Fernando II, Rí León, lena bhóthar a réiteach go Santiago. Tá gach dealramh ar an scéal gur leagadh an oilithreacht mar phionós air in éiric dhúnmharú Thomas Becket.
Is fada an bhaint atá ag na Gaeil leis an oilithreacht go Santiago de Compostela. 
Eagraíocht.
Croíchuid den Camino de Santiago ná an pas "sello", cruthúnas gur thaistil an t-oilithreach ó áit go háit. Is éard is "sello" ann ná cruthúnas gur thaistil an "peregrino," mar a thugtar ar oilithrigh an Camino, ó áit go háit (‘stampa’ sa Spáinnis ach úsáidtear an focal Spáinnise is cuma cén teanga atáthar a labhairt). Ag deireadh na hoilithreachta, i gcathair naofa Santiago, grinnítear an "credencial" (pas oilithrigh) agus bronntar "compostela" (teastas) ar an "perigrino".
Bíonn "sello" le fáil i ngach séipéal, mainistir, clochar, agus ardeaglais, ach is féidir ceann a fháil san "albergues" (brúnna óige oilithreach), sna caiféanna agus sna bialanna freisin.
Líonra.
Síneann cúpla conair éagsúil trasna na Spáinne: Camino del Norte (An Chonair Thuaidh), Camino Inglés (Conair na Sasanach), Camino Primitivo, Camino Francés (Conair na bhFrancach) agus Camino Portugés (Conair na bPortaingéalach) i measc eile.
Tais-scópacht. Is éard is tais-scópacht ann ná móilíní uisce a aomadh agus a choinneáil trí ionsúite nó asúite ón timpeallacht máguaird, a bhíonn de ghnáth ag teocht chaighdeánach nó ag teocht an tseomra. Má chuirtear móilíní uisce ar fuaidreamh i measc mhóilíní na substainte, féadfar substaintí asúite a athrú go fisiciúil, m.sh., ag athrú i méid, fiuchphointe, slaodacht nó tréith nó maoin fhisiceach éigin eile den tsubstaint
Slighe Chualann. Bóthar in Éirinn Luath-Chríostaí a chuaigh ó dheas trasna Átha Cliath, isteach i dtailte Chualann (Cill Mhantáin an lae inniu) sula ndeachaigh sé siar ó Shléibhte Chill Mhantáin. Ba í ceann de chúig mhórbhóthar na hÉireann a tháinig le chéile, de réir seanchais, ag Teamhair, áit chónaithe Ard-Ríthe na hÉireann, ach i ndáiríre tháinig Slighe Chualann agus trí mhórbhóthar eile le chéile i mBaile Átha Cliath.
Leanann Slí Chualann Nua (Slí Chill Mhantáin), cosán fad-achair trí Chontae Átha Cliath, Chill Mhantáin agus Ceatharlach, cuid den bhealach céanna, b'fhéidir.
An Léigiún Muire. Is cumann idirnáisiúnta den Eaglais Chaitliceach Rómhánach Léigiún Mhuire (Laidin: Legio Mariae, L.O.M.). Bhunaigh an státseirbhíseach Frank Duff é i mBaile Átha Cliath.
Liam Hamilton. Breitheamh Éireannach ba ea Liam Hamilton (8 Meán Fómhair 1928 – 29 Samhain 2000).
Saol.
Fuair Liam Hamilton a chuid oideachais ag Scoil na mBráithre Baile Mhistéala, Coláiste na hOllscoile Bhaile Átha Cliath agus Óstaí an Rí. Glaodh chun an Bharra é i 1956 agus bhuaigh sé Scoláireacht John Brooke don mhac léinn is fearr sa bhliain dheireanach.  Glaodh chun Bharra na Sinsear é i 1968.
Ceapadh Hamilton ina Bhreitheamh Ard-Chúirte i 1974, rinneadh Uachtarán na hArd-Chúirte de i 1985, agus bhí sé ina Phríomh-Bhreitheamh ó 1994 go 1999.  
Nuair a chuaigh Hamilton ar scor óna phost mar Phríomh-Bhreitheamh sa bhliain 1999, ceapadh é don fhiosrúchán ar bhuamaí Bhaile Átha Cliath, Mhuineacháin agus Dhún Dealgan i 1976, ach d'éirigh sé as ar chúiseanna sláinte. Fuair sé bás ar 29 Samhain, 2000. 
Cásanna.
Ba é Hamilton an t-aon bhall de bhinse fiosrúcháin a bhunaigh an Rialtas i 1991, agus a shuigh ó 1994 go 1994, le líomhaintí gníomhaíochta mídhleathaí, calaoise agus míchleachtais sa tionscal próiseála bia, a fhiosrú.
Bhí Hamilton ina Bhreitheamh ainmniúil sa Chúirt Choiriúil Speisialta, agus bhí sé i gceannas ar roinnt cásanna ardphróifíl, lena n-áiríodh cás robála traenach Salins, trialacha iad siúd a luadh a n-ainmneacha le dúnmharú Mountbatten amach ó chósta Shligigh i 1979 agus smuigléirí gunna "Eskund".
Mar bhreitheamh Ard-Chúirte, d'áirigh a chuid mórchinntí "Murphy v. Attorney General" (1982), áit ar shocraigh sé go raibh comhchánú lanúnacha pósta míbhunreachtúil, agus "Kennedy v. Éire" (1987), a bhunaigh teorannacha le cumas an Stáit cur isteach ar shaol príobháideach saoránach. 
Mar Phríomh-Bhreitheamh, d'áirigh a chuid cinntí ba thábhachtaí: "I maidir leis an mBille um Rialú Eolais (Seirbhísí taobh amuigh den Stát le Deireadh a chur le Toircheas), 1995" (1995) inar sheas an Chúirt Uachtarach le bailíocht an bhearta a lig rochtain ar eolas ar sheirbhísí comhairleachta agus clinicí ginnmhillte agus "T.F. v. Éire" (1995), a d'aithnigh cliseadh doleigheasta pósta mar bhunús d'idirscaradh breithiúnach.
Trombóis chorónach. Téachtán fola (nó cnapán fola) sa chroí is ea trombóis chorónach. Éiríonn na hartairí calctha mar sin.
Cumann na Sagart. Is eagraíocht í Cumann na Sagart a bhfuil d'aidhm aici aitheantas a thabhairt d'áit na Gaeilge i gcúrsaí creidimh agus spioradáltachta san Eaglais in Éirinn. Tá sagairt i ngach deoise sa tír, beagán de lucht na beatha cráifí agus roinnt tuataí ina mbaill de Chumann na Sagart, agus bíonn fáilte roimh baill an phobail Anglacánaigh.
Stair na hEagraíochta.
Bunaíodh an Cumann ar an 1ú Feabhra, 1916 de bharr rún a ritheadh ag cruinniú de Aontas Mhánuat (“Maynooth Union”) faoin ainm Cumann na Sagart nGaedhalach mar pháirt den Aontas, ach in imeacht aimsire d’éirigh sé neamhspleách, ag fágáil ‘nGaeladhach’ as an teidil. Ba é ba aidhm leis an gCumann úsáid na Gaeilge a chur chun cinn i measc sagart, agus freisin eolas agus tuiscint ar na traidisiúin deabhóide agus creidimh a bhain leis an gcreideamh in Éirinn a fhorbairt.
Ar feadh na mblianta rinne an Cumann iarracht an aidhm seo a chur i gcrích trí cúrsaí Gaeilge do shagairt agus ábhair sagairt a chabhródh leo obair thréadach na hEaglaise a dhéanamh trí Ghaeilge sa nGaeltacht, nó do dhaoine ar bith ar theastaigh an tseirbhís sin uatha; trí suim a mhúscailt san saibhreas spioradálta atá le fail i stair, béaloideas, litríocht agus i ndúchas an chreidimh. Cuimhnigh gur i nGaeilge agus trí Ghaeilge amháin a mhair an creideamh anseo ar feadh ceithre aois déag den sé aois déag de shaol an chreidimh in ár measc, agus san dá aois eile go bhfuil an Ghaeilge beo agus bríomhar fós i measc pobal na Gaeilge. Bíonn tionól staidéir ar siúl chuile bhliain ag an gCumann; foilsítear leabhra spioradálta, urnaí agus teagaisc gach bliain, agus tá na Leabhra Liotúirgeacha á solathar de réir mar bhíonn siad ag teastáil.
Naisc sheachtracha.
http://www.cumannnasagart.ie/
Cléir. Is ceannairí foirmiúla iad an chléir laistigh de reiligiúin bhunaithe. Tá traidisiúin reiligiúnacha éagsúla ag a róil agus a bhfeidhmeanna, ach de ghnáth bíonn lucht na cléire i gceannas ar dheasghnátha ar leith agus ar theagasc agus ar chleachtais a reiligiúin. Is iad cuid de na téarmaí a úsáidtear le haghaidh cléire aonair ná sagart, ministir, tréadaí agus eaglaiseach.
Sa Chríostaíocht, tá ainmneacha agus róil shonracha na cléire éagsúla de réir na sainaicmí éagsúla agus bíonn á raon leathan post foirmiúil agus neamhfhoirmiúil cléiriúil ann, lena n-áirítear deagánaigh, seanóirí, sagairt, easpaig, seanmóirithe, tréadaithe, preispitéirí nó cruifir, ministrí agus an pápa.
Tagann an t-ainm "Mac a' Phearsain" ón bhfréamh "parson" sa Bhéarla.
Carl Remigius Fresenius. Ceimiceoir Gearmánach agus athair Wilhelm Fresenius ab ea Carl Remigius Fresenius (Frankfurt 28 Nollaig 1818 - Wiesbaden 11 Iúil 1897 ).
Rugadh é i Frankfurt. Tar éis dó a bheith ag obair sa chógaslann ar an mbaile seo, chuaigh sé isteach in Ollscoil Bonn sa bhliain 1840, agus bliain ina dhiaidh sin chuaigh sé go hOllscoil Giessen, áit ar chuidigh sé le Justus von Liebig agus is ann a scríobh sé a thráchtas. Bhunaigh sé institiúid i Wiesbaden i 1848 agus an t-irisleabhar "Zeitschrift für Analytische Chemie" (Irisleabhar na Ceimice Anailíse), agus an chéad iris sa Cheimic Anailíseach ar domhan.
Páirtí Sóisialach Náisiúnta Oibrithe na Gearmáine.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1169081&lt;/parentid&gt;
 &lt;timestamp&gt;2023-10-30T06:52:50Z&lt;/timestamp&gt;
 &lt;contributor&gt;
 &lt;username&gt;Alison&lt;/username&gt;
 &lt;/contributor&gt;
 &lt;comment&gt;+cata&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Páirtí polaitiúil Gearmánach ab ea an Nationalsozialistische Deutsche Arbeiterpartei nó an NSDAP (Gaeilge: "Páirtí Sóisialach Náisiúnta Oibrithe na Gearmáine") a ghlac le polaitíocht fhaisisteach ar a dtugtaí An Sóisialachas Náisiúnta nó an Naitsíochas.Chreid na Naitsithe sa Chiníochas, Frith-Sheimíteachas , Míleatachas , Pain-Ghearmánachas agus Fith-Chumannachas . Bhunaigh Anton Drexler an páirtí i München an 24 Feabhra 1920 agus díscaoileadh é tar éis an Chogaidh, an 10 Deireadh Fómhair 1945 . Ba bheag nár ghlac Adolf Hitler agus an Páirtí Naitsíoch seilbh ar an rialtas sa bhliain 1923
Oíche an 8 Samhain, bhain na Naitsithe leas as slógadh tírghrách i halla beorach i München chun iarracht ar éirí amach (nó “coup d’état”) a sheoladh. Theip ar an iarracht seo, nó Der Hitlerputsch mar a thugtaí air, beagnach ar an toirt, nuair a dhiúltaigh ceannasaithe áitiúla den Reichswehr tacú leis.
I dToghchán Náisiúnta 1933, bhuaigh an Páirtí Naitsíoch 288 suíochán as 674 sa Reichstag (parlaimint). Ní raibh ach thart ar 60 ball ag an bpáirtí i 1920 ach d’fhás a bhallraíocht go dtí thart ar 8.5 milliún i 1945.
Cecilienhof. Is pálás é Schloss Cecilienhof (Gaeilge: "Pálás Cecilienhof" ) i bPotsdam, Brandenburg, an Ghearmáin a tógadh ó 1914 go 1917 i i stíl theach mainéir Túdarach Sasanach. Ba é Cecilienhof an pálás deireanach a thóg an Teaghlach Hohenzollern, a rialaigh Ríocht na Prúise agus Impireacht na Gearmáine go dtí deireadh an Chéad Chogaidh Dhomhanda.
Caisleán Phort Omna. Ba é ceathrú hiarla Chluain Riocaird a thóg Caisleán Phort Omna ("Portumna" as Béarla), agus bhí sé mar cheanncheathrú ag clann de Burgo ar feadh na gcéadta bliain. Tá Caisleán Portumna suite gar do Loch Deirgeirt. Tá Mainistir Portumna ar an taobh thoir. 
Is sampla ar leith é an caisleán d’ailtireacht idirthréimhseach na hÉireann ag tús an seachtú haois déag. Mar chuid den dearadh misniúil tá gnéithe de stíleanna na Meánaoise agus na hAthbheochana a théann go maith le chéile.
D’fhág dóiteán mór in 1826 an caisleán ina chreatlach gan díon, ach chuir an stát tús le hoibreacha chun feabhas a chur ar an drochbhail a bhí air sna 1960idí. Leanann an obair athchóirithe ar aghaidh sa lá atá inniu ann.
Caisleán Bhaile Hac. Tá Caisleán Bhaile Hac suite ar ghleann géarshleasach os cionn Inbhear Phort Láirge. Ceaptar gurb iad Spidiléirí Naomh Eoin, ceann den dá ord mhíleata a bunaíodh in aimsir na gCrosáidí, a thóg an túrtheach daingean seo thart ar an mbliain 1450.
Tá an túr cúig stór ar airde agus tá sé ina sheasamh suas chomh fada leis an tsiúlóid bhalla. Tá séipéal beag tógtha sa bhalla thoir thuaidh, ina bhfuil linn ionnalta, almóir agus altóir. Tá an bealach isteach sa bhalla thiar á chosaint ag poll teilgthe agus ag poll an uafáis – is é sin oscailt trína bhféadfadh na cosantóirí clocha nó uisce fiuchta, gainimh te nó ola ar fiuchadh a chaitheamh anuas ar dhuine ar bith a bheadh sách díchéillí chun an caisleán a ionsaí.
Falscaithe san fhoraois bháistí na hAmasóine, 2019. I mí Lúnasa 2019 sa Bhrasaíl, tharla falscaithe fíochmhara san fhoraois bháistí na hAmasóine. Loisceadh limistéir chomh mór le contaetha na Gaillimhe agus an Chláir le chéile i bhforaois na hAmasóine. Ba mhillteanach an tubaiste timpeallachta é, an tubaiste de dhéantús an duine is measa i stair na tíre (go dtí an lá sin).
Polaitíocht.
Bhí uachtarán fíorchoimeádach na Brasaíle, Jair Bolsonaro, ag brath go mór ar thacaíocht na bhfeirmeoirí móra (tháinig sé i gcumhacht ag tús 2019). Mhaígh Rialtas na Brasaíle ag an am go raibh sé cinnte orthu dul i ngleic leis na tinte de cheal acmhainní. Chuir an rialtas milleán na dtinte ar eagraíochtaí deonacha timpeallachta (sic).
Ach bhí scrios ollmhór déanta ag na tinte ag deireadh mhí Lúnasa. Ba leor an dochar mar sin a rinneadh d’íomhá na Brasaíle. 
Níor ghníomhaigh údaráis na Brasaíle go dtí gur chuir an tAontas Eorpach (Angela Merkel agus Emmanuel Macron go háirithe) brú mór eacnamaíoch ar Bolsonaro. Dúirt Macron ag an am go raibh sé den tuairim gur inis Uachtarán na Brasaíle bréaga dó faoi ghealltanais aeráide.
Baineadh siar go mór as rialtas Bolsonaro nuair a moladh go ndéanfaí baghcat ar fheoil ón mBrasaíl agus nach dtabharfadh a mbeannacht don chomhaontú nua trádála idir an tAontas Eorpach agus Mercosul mura gcloífeadh an Bhrasaíl lena gealltanais timpeallachta. 
Níos déanaí, léirigh ceannairí an domhain imní faoi na tinte i bhforaoisí na hAmasóine le linn chruinniú mullaigh thíortha an G7 a bhí ar bun i mBiarritz na Fnaince ag deireadh mhí Lúnasa. I ndáiríre, thit an saol agus a mháthair sa mhullach ar an mBrasaíl ag an G7.
Éire.
Dúirt an Leo Varadkar, Taoiseach ag an am. nach mbeadh Éire ag vótáil ar son margadh saorthrádála Mercosur, mura gcomhlíonfadh an Bhrasaíl a gcuid gealltanas ó thaobh cúrsaí comhshaoil de. Tógfadh sé dhá bhliain, ar sé, sula gcaithfidh an tAontas Eorpach vóta ar mhargadh Mercosur agus go gcoinneofar súil ghéar ar ghnóthaí comhshaoil sa Bhrasaíl idir seo agus sin. Ach sa bhliain 2021, ní raibh an comhaontú saorthrádála fós i bhfeidhm. 
Dúirt an Taoiseach ina theannta sin gur áiféis a mheabhródh Orwell do dhuine a bhí in iarracht Bolsonaro milleán na dtinte a chur ar eagraíochtaí deonacha timpeallachta.
Sliabh Chairmeil. Sliabhraon cósta is ea Sliabh Chairmeil ( "Yabal al-Karmil"), "Har ha'Karmel"; i dtuaisceart Iosrael), ag síneadh ón Mheánmhuir i dtreo an oirdheiscirt. Is tearmann bithsféir de chuid EOECNA an raon seo. Tá roinnt bailte suite ansin, go háirithe cathair Haifa, an tríú cathair is mó in Iosrael, atá suite ar na fánaí thuaidh agus thiar.
Stair.
Bhí slite beatha Palaelothic ag Néandartálach agus hominins eile sa sliabhraon. Ina measc seo tá el-Wad, el-Tabun, agus Es Skhul. Ag deireadh na Phailéiliteach, ba é Sliabh Chairmeil an lonnaíocht Natufian (eg. Uaimh Raqefet). Luaitear Sliabh Chairmeil a mhéad uair sa Sean-Tiomna. Chuaigh Éilias suas ó Sliabh Chairmeil.
Carbónáit chailciam. Is comhdhúil cheimiceach í carbónáit chailciam leis an bhfoirmle Ca CO 3. Is substaint choitianta í atá le fáil i gcarraigeacha mar na mianraí cailcít agus aragóinít (go háirithe mar aolchloch, ar cineál charraige dríodair í a chuimsíonn cailcít den chuid is mó) agus is í an phríomh-chomhpháirt í maidir le blaoscanna uibheacha, sliogáin seilide, sliogáin mhara agus péarlaí. Is carbónáit chailciam an comhábhar gníomhach i aol talmhaíochta agus cruthaítear í nuair a imoibríonn iain chailciam in uisce crua le hiain charbónáite chun aolchloch a chruthú. Bíonn úsáid mhíochaine aici mar fhorlíon cailciam nó mar fhrithaigéad, ach is féidir le tomhaltas iomarcach a bheith guaiseach agus a bheith ina chúis le hipearchailcéime agus díleá..
Plaisteachán. Is éard is plaisteachán ann ná substaint a chuirtear le hábhar chun é a dhéanamh níos boige agus níos solúbtha, chun a phlaisteacht a mhéadú, chun a shlaodacht a laghdú, nó chun a fhrithchuimilt a laghdú, le linn a láimhseála i ndéantúsaíocht.
Hidrigincharbónáit chailciam. Tá an fhoirmle cheimiceach Ca (HCO 3) 2 ag hidrigincharbónáit chailciam, ar a dtugtar décharbónáit chailciam, freisin. Ní thagraíonn an téarma do chomhdhúil sholadach atá ar eolas; níl sé ann ach i dtuaslagán uiscí ina bhfuil na hiain cailciam (Ca 2+), décharbónáite (HCO-&lt;/br&gt; HCO), agus carbónáit (CO2−&lt;/br&gt; CO) ann, mar aon le dé-ocsaíd charbóin (CO 2) tuaslagtha. Braitheann tiúchan coibhneasta na speiceas seo a bhfuil carbón iontu ar an pH ; décharbónáite is mó a bhíonn ann laistigh den raon 6.36–10.25 i bhfionnuisce.
Uaimh Raqefet. Suíomh seandálaíochta de chuid Natufian Déanach é Uaimh Raqefet (Uaimh Cyclamen nó Uaimh Rakefet) atá suite i Sliabh Chairmeil i dtuaisceart Iosrael. Thángthas air i 1956. 
Stair.
Tá fianaise ann go raibh áitiú sa Mheán-Paleolithic san uaimh. Tá níos mó aithne ar ghairm na natufian. Fuarthas fionnachtana tábhachtacha maidir le luathúsáid plandaí
Jean Butler. Is damhsóir, cóiréagrafaí agus ban-aisteoir Gael-Mheiriceánach í Jean Butler. Rugadh í i Nua-Eabhrac, Stáit Aontaithe Mheiriceá ar an 14 Márta, 1971.
Frederick Cavendish (an Tiarna). Polaiteoir Sasanach ab ea an Tiarna Frederick Cavendish ( 30 Samhain 1836 - 6 Bealtaine 1882 ). 
Rugadh é in Eastbourne i 1836 agus fuair sé bás i mBaile Átha Cliath. Ba mhac é le William Cavendish, 7ú Diúc Devon agus Blanche Howard. Cuireadh oideachas air i gColáiste Drindon, Cambridge. Le linn a shlí bheatha bhí sé ina Fheisire Parlaiminte sa Ríocht Aontaithe agus ina Phríomh-Rúnaí na hÉireann.
Cúlra agus oideachas.
Rugadh Cavendish ag Compton Place, Eastbourne, Sussex, an dara mac le William Cavendish, 7ú Diúc Devonshire, ag a bhean Lady Blanche Howard, ceathrú iníon George Howard, 6ú Iarla Carlisle, agus deartháir Spencer Cavendish, 8ú Diúc Devonshire, a bhí ina Phríomh-Rúnaí freisin. Tháinig Cavendish, tar éis dó oideachas a fháil sa bhaile, mháithreánaigh sé sa bhliain 1855 i gColáiste na Tríonóide, Cambridge, áit ar bhain sé céim B.A. amach sa bhliain in 1858, agus ansin d’fhóin sé mar choirnéad le marcra "Duke of Lancaster's Own Yeomanry".
Triarach Píotagarásach. Is éard is triarach  Píotagarásach ann ná trí shlánuimhir dhearfach "a, b," agus "c", sa chaoi go bhfuil "a2 + b2 = c2" . Scríobhtar triarach den sórt sin go coitianta mar "(a, b, c)", agus is sampla cáiliúil é "(3, 4, 5)" . Más "t"riarach  Píotagarásach "(a, b, c)", is amhlaidh atá "(ka, kb, kc)" d'aon slánuimhir dearfach "k" . 
Is éard is triarach bunúsach Píotagarásach ann ná ceann ina bhfuil "a, b" agus "c" ina chomhphríomha (is é sin, nach bhfuil aon roinnteoir coiteann níos mó ná 1 acu). Tugtar triantán Píotagarásach ar thriantán a bhfuil a thaobhanna ina thriarach, agus is gá gur triantán ceart é .
Emyr Lewis (file). Is file Breatnaise é Emyr Lewis (rugadh é 8 Deireadh Fómhair 1957 ). Rugadh i Londain é, tógadh i gCaerdydd é, agus rinne sé staidéar sna hollscoileanna Cambridge agus Aberystwyth.
Gairm.
D'oibrigh sé mar aturnae i gCaerdydd agus bhí sé ina chomhpháirtí sinsearach ag Morgan Cole LLP. 
Ceapadh é ina Cheann ar Scoil an Dlí agus na Coireolaíochta, Ollscoil Aberystwyth i Meán Fómhair 2019.
Bhuaigh sé an choróin (1998) agus an chathaoir (1994) ag an Eisteddfod Náisiúnta .
Saol pearsanta.
Tá sé ina chónaí i Craig Cefn Parc .
Jennifer Gadirova. Is gleacaí ealaíne na Breataine a rugadh in Éirinn í Jennifer Gadirova (rugadh 3 Deireadh Fómhair 2004). Rinne sí ionadaíocht ar an mBreatain Mhór ag Cluichí Oilimpeacha an tSamhraidh 2020 agus bhuaigh sí bonn cré-umha san imeacht foirne. Bhí sí san iomaíocht ag Craobhchomórtais Shóisearacha an Domhain 2019 in éineacht lena cúpla deirfiúr, Jessica, áit ar bhuaigh sí bonn airgid i gcluiche ceannais na lámhléime.